Havnearbejderne på Aalborg Havn har strejket siden onsdag. Strejken, som er overenskomststridig, lammer havnen, fordi skibene ikke kan blive serviceret. - Jeg anerkender, at strejken er overenskomststridig. Men jeg kan godt forstå, at havnearbejderne er frustrerede. Det handler ikke om store beløb, men om at de skal behandles som andre havnearbejdere i samme firma, siger Ole Nors, næstformand i 3F Aalborg. Han fortæller, at forhandlingerne lige nu er i gået i hårdknude. - Men vi står klar. Vi vil gerne forhandle, understreger han.
En strejke blandt havnearbejdere lammer i disse dage Aalborg Havn.